เรื่องร้องเรียน: รถบรรทุก ขนทราย ไม่มีการคลุมปิด ทำทรายตกตลอดทาง โดนรถคันที่ขับตาม
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า พบเห็นรถบรรทุกทรายไม่จัดให้มีผ้าใบปกคลุม ทำทรายตกหล่นตลอดทางโดนรถคันที่ขับตามหลัง นั้น                                         สำนักงานเขตบางนาขอเรียนว่าในทุก ๆ วัน เจ้าหน้าที่เทศกิจได้ออกตรวจตราดูแล กวดขัน รถบรรทุกดิน หิน ทราย ปูน ทุกคันต้องจัดให้มีผ้าใบปกคลุมกันวัสดุตกหล่นหรือรั่วใหลลงบนถนนเป็นประจำมาโดยตลอด (ภาพถ่ายดังแนบ) หากพบผู้ฝ่าฝืนก็ได้ดำเนินการจับกุมเชิญตัวเปรียบเทียบปรับเพื่อบังคับการให้เป็นไปตามกฎหมาย ส่วนรถบรรทุกคันที่ผู้แจ้งพบเห็นกำลังดำเนินการสืบค้นทางทะเบียนเพื่อหาตัวผู้เป็นเจ้าของหรือผู้ครอบครองรถแล้วออกหนังสือเชิญตัวเพื่อให้มารับทราบข้อกล่าวหาและเปรียบเทียบคดีต่อไป ทางเขตบางนาต้องขอขอบคุณข้อมูลที่ผู้แจ้งพบเห็นแล้วแจ้งเข้ามา ท่านถือเป็นส่วนหนึ่งในการช่วยทางราชการสอดส่องดูแลความไม่เป็นระเบียบเรียบร้อยของบ้านเมืองอีกทางหนึ่ง
ความเห็นของผู้แจ้ง: ขอบคุณมากครับที่ช่วยกวดขัน เป็นกำลังใจให้กับเจ้าหน้าที่ทุกท่านครับ
พื้นที่: แขวงบางนาใต้ เขตบางนา กรุงเทพมหานคร